ટ્રસ્ટનો હેતુ 'લોકકલ્યાણના કામમાં કંઈક અલ્પ સહાયરૂપ બની શકાય' એ હતો. સાહિત્ય, કેળવણી, વિજ્ઞાન વગેરેના વિકાસ માટેની, તેમ જ સાર્વજનિક જાહેર હિતની સઘળી પ્રવૃત્તિઓ હાથ ધરવી એ ટ્રસ્ટના મુખ્ય ઉદ્દેશો હતા. સાહિત્યની પ્રવૃત્તિઓમાં ટ્રસ્ટની એક મુખ્ય પ્રવૃત્તિ 'સંસ્કૃતિ' સામયિકનું સંચાલન હતી. આ ઉપરાંત 'નિશીથ પુરસ્કાર ગ્રંથમાળા'ના અન્વયે ભારતની તેમ જ વિદેશની અનેક ભાષાઓની કૃતિઓનો ગુજરાતી અનુવાદ કરવાની મહત્ત્વની પ્રવૃત્તિ પણ ટ્રસ્ટે હાથ ધરી છે.